
Η «ΣΙΝΕ-ΠΑΡΕΑ» της Κοινο_Τοπίας
προβάλει οκτώ ποιοτικές ταινίες για την περίοδο 2017-18
Η Eταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr στα πλαίσια των πολιτιστικών της δράσεων, συνεχίζει για μία ακόμη χρονιά τον κύκλο των προβολών της ανανεώνοντας το ραντεβού με τους φίλους της Έβδομης Τέχνης.

Μετά την προβολή των ταινιών ακολουθεί εποικοδομητική συζήτηση, καθώς όλοι θα μπορούν να εκφράσουν την προσωπική τους άποψη, ανεξάρτητα των κινηματογραφικών τους γνώσεων. Γιατί αυτό αποτελεί τη «συνταγή» μιας επιτυχημένης ταινίας: Αφενός κατά τη διάρκεια της να ψυχαγωγείσαι, να χάνεις την αίσθηση του χρόνου κι αφετέρου μετά το πέρας της να έχεις τη θέληση να κουβεντιάσεις σχετικά με αυτήν. 

Οι συγκεκριμένες ταινίες επιλέχτηκαν με τη λογική να μην είναι πολυπαιγμένες, ώστε να έχει κάποιος την ευκαιρία να τις ανακαλύψει ίσως για πρώτη φορά. Αν έστω ένας χαρακτήρας, μια σκηνή, ένας διάλογος από την ταινία χαραχτεί στη μνήμη ενός θεατή και γίνει κτήμα του, τότε θα έχει επιτευχθεί ο στόχος. 

Οι προβολές θα γίνονται μια φορά το μήνα (ημέρα Τετάρτη) στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος (έναντι Δημαρχιακού Μεγάρου) στην Πάτρα με δωρεάν είσοδο αλλά με κάρτα κράτησης θέσης η οποία δίνεται από τη γραμματεία της Κοινο_Τοπίας. Θα ακολουθηθείτε σειρά προτεραιότητας. Πληροφορίες στο 2615.002009. Ώρα προσέλευσης 7.45μμ. Έναρξη προβολής 8μμ. Υπεύθυνοι για τη φετινή περιπλάνηση θα είναι ο Κώστας Νταλιάνης, η Χριστίνα Σκούτα και ο Χρήστος Σκλίβας.


Πρόγραμμα προβολών της Σινε-Παρέας για την περίοδο 2017-18
1. 25/10 Ο φίλος μου κι εγώ (Withnail & I), Ηνωμένο Βασίλειο (1987),σε σκην. Bruce Robinson
2. 15/11 Επικίνδυνες σχέσεις (Dangerous liaisons), ΗΠΑ-Ηνωμένο Βασίλειο (1988), σε σκηνοθεσία Stephen Frears
3. 13/12 Πριν το ξημέρωμα (Before sunrise), ΗΠΑ-Αυστρία-Ελβετία (1995), σε σκηνοθεσία Richard Linklater
4. 17/1 Με τα μάτια του έρωτα (Proof), Αυστραλία (1991), σε σκηνοθεσία Jocelyn Moorhouse
5. 21/2 Μετά τα μεσάνυχτα (After hours), ΗΠΑ (1985), σε σκηνοθεσία Μartin Scorsese
6. 21/3 Παίζοντας στα τυφλά (Hollywood ending), ΗΠΑ (2002), σε σκηνοθεσία Woody Allen
7. 18/4 Χτυπημένος από έρωτα (Punch drunk love), ΗΠΑ (2002), σε σκηνοθεσία Paul Thomas Anderson
8. 9/5 Είναι τρελοί αυτοί οι Βόρειοι (Bienvenue chez les Ch'tis), Γαλλία (2008), σε σκηνοθεσία Dany Boon
Πληροφορίες για δημοσιογράφους: Σπηλιώτης Ανδρέας 2615.002009
